پەرستاری پەروەردەیی

خوێندکاری پەرستار چاودێری پەرستاری لەسەر بنەمای زانستی دامەزراوە، جا چ لە پلاندانان بۆ ئەم چاوەدێرییە یان پراکتیزەکردنی کارامەیی جۆراوجۆر بۆ پاراستنی تەندروستی تاکەکەس. پەرستاری وەک زانستێک بە شێوەیەکی سەرەکی پشت بە چەمکە مۆدێرنەکان و بەکارهێنانە زانستییەکان دەبەستێت بە مەبەستی دابینکردنی چاودێرییەکی باش بەگوێرەی پێداویستییەکانی سەردەم و پێداویستییەکانی نەخۆش، هەروەها سوودوەرگرتن لە پێشکەوتنە تەکنەلۆژییە گەورەکان لە هەموو بوارەکاندا پەرستاری لە خۆیدا چەمکی مۆدێرن لە بەکارهێنانەکانیدا بەندە بە بەکارهێنانی پرۆسەی پەرستاری.

دەتوانرێت خوێندکاری پەرستاری لە پرۆگرامێکدا ناوی تۆمار بکرێت کە ببێتە هۆی بڕوانامە، بڕوانامەی هاوبەش، یان بەکالۆریۆس لە زانستی پەرستاری.

به‌رده‌وام بوون له‌ فێربوون
وێنۆک| پەرستاری خوێندکار لە ژووری نەشتەرگەری.
دوای ئەوەی خوێندکاری پەرستاری دەبێتە پەرستارێکی تۆمارکراو، پێویستە بەشداری لە خوێندنی بەردەوامدا بکات بۆ ئەوەی مۆڵەت و تۆمارکردنی خۆی بهێڵێتەوە. لە ساڵی ٢٠١٠دا پێشبینی کرابوو کە تا ساڵی ٢٠١٨، گەشەی هەلی کار بە ڕێژەی ٢٢% لە بواری پەرستاریدا هەبێت، لەو کاتەدا خێراترین پیشە  بوو کە گەشەی دەسەند لە ئەمریکا.
مەودا
پەروەردەی پەرستاری فێرکردن لە بوارەکانی بابەتدا لەخۆدەگرێت. ئەمانە بریتین لە هەڵسەنگاندنی پەرستاری، دەستنیشانکردنی پەرستاری و پلاندانانی چاودێری پەرستاری. لە ئەمریکا خوێندکارانی پەرستاری لە ڕێگەی فێرکاری تەقلیدی پۆل و تاقیگە فێر دەبن. هەروەها پەروەردەی پەرستاری بریتییە لە خولانەوەی کلینیکی و ھاوشێوەکردن، بە درێژایی خوێندنیان، بۆ پەرەپێدانی پلاندانانی چاودێری و ئیستدلالکردنی کلینیکی. لە کۆتایی خوێندندا، خوێندکارانی پەرستاری لە ئەمریکا و کەنەدا دەبێت لە NCLEX (تاقیکردنەوەی ئەنجومەنی نیشتمانی مۆڵەتدان) ئەنجام بدەن و دەربچن بۆ ئەوەی پراکتیزە بکەن.
پسپۆڕی پەرستاری
چەندین بوار هەیە کە پەرستاران دەتوانن تایبەتمەند بن و لەوانەیە بڕیار بدەن کە دەیانەوێت لە ماوەی کارکردنیاندا لە یەکێک یان چەند پسپۆڕییەکدا بڕوانامەیان هەبێت. چوار لقی سەرەکی پەرستاری هەیە: پەرستاری گەورەساڵان، پەرستاری منداڵان، پەرستاری تەندروستی دەروونی و پەرستاری کەمئەندامی.
سەرچاوە

پۆل:پەرستاری